钦定古今图书集成/理学汇编/文学典/第145卷 > 徐师曾文体明辩 > 《批答》
## 钦定古今图书集成/理学汇编/文学典/第145卷 > 徐师曾文体明辩 > 《批答》

按吴讷云：“批答者，天子采臣下章疏之意而答之也。
古者君臣都俞吁咈，皆口陈面命之词，后世乃有书
疏而答之者，遂用制词，若汉人答报玺书是已。至唐
始有批答之名，以为天子手批而答之也。其后学士
入院，试制诏批答共三篇，则求代言之人而词华渐
繁矣。”盖自唐太宗《答刘洎》之后，未有不假手于词臣
者。今列其散文四六，仍分为“古”、俗二体云。